**SUOSTUMUS TIETOJEN LUOVUTTAMISEEN JA HANKKIMISEEN HELSINGIN TYÖLLISYYDEN KUNTAKOKEILUN ULKOPUOLISILTA YHTEISTYÖTAHOILTA**

Olet asiakkaana Helsingin työllisyyspalveluissa. Voidaksemme tarjota sinulle mahdollisimman sujuvaa ja tilannettasi edistävää palvelua, voit antaa suostumuksen tietojesi luovuttamiseen Helsingin työllisyyspalveluista eri yhteistyötahoille. Voit myös antaa suostumuksen tietojen hankkimiseen eri yhteistyötahoilta Helsingin työllisyyspalveluille.

Suostumuksen antaminen on vapaaehtoista eikä sen puuttuminen rajoita palvelujen saamista. Voit antaa suostumuksen myös osittain. Suostumuksen tarkoituksena on helpottaa ja selkeyttää tietojen siirtämistä eri yhteistyötahojen välillä siten, että voimme parhaalla mahdollisella tavalla keskittyä asioittesi hoitamiseen. Jos annat suostumuksen, voit milloin tahansa peruuttaa sen tai muuttaa sitä ilmoittamalla asiasta Helsingin työllisyyspalveluille tai suostumuksessa yksilöidylle yhteistyötaholle. Jos annat suostumuksen etkä peruuta sitä, suostumus on voimassa niin kauan kuin asiakkuutesi Helsingin työllisyyspalveluissa kestää.

Tietosi tallennetaan asiakastietojärjestelmiin, kuten alla kohdassa ”Rekisterinpitäjistä ja henkilötietojen käsittelystä” on kuvattu.

1. **Suostumus tietojen luovuttamiseen**

Suostun siihen, että Helsingin työllisyyspalveluiden työntekijät voivat luovuttaa minua koskevia alla todettuja tarpeellisia tietoja ja asiakirjoja alla mainitulle yhteistyötaholle minua koskevissa palveluissa. Helsingin työllisyyspalveluiden palveluita ovat mm. työkyvyn arvioiminen, työhönsijoittumis-, koulutus- tai kuntoutusmahdollisuuksiin liittyvän palvelutarpeen kartoittaminen sekä työhön, koulutukseen tai kuntoutukseen liittyvien toimenpiteiden järjestäminen ja palvelutarpeen tilannearviointi.

**Kenelle tai mihin tieto/asiakirja luovutetaan (yhteystiedot):**

[Täydennä]

**Luovutettava tieto/asiakirja:**

[Täydennä mitä luovutetaan / esimerkiksi asiakkaan yhteystiedot (nimi, puhelinnumero, sähköposti)]

**Tiedon/asiakirjan luovuttava viranomainen (yhteystiedot):**

Helsingin työllisyyspalvelut

PL 50, 00099 Helsingin kaupunki

1. **Suostumus tietojen hankkimiseen**

Suostun siihen, että Helsingin työllisyyspalveluiden työntekijät voivat pyytää minua koskevia alla todettuja tarpeellisia tietoja ja asiakirjoja alla mainitulta yhteistyötaholta minua koskevissa palveluissa. Helsingin työllisyyspalveluiden palveluita ovat mm. työkyvyn arvioiminen, työhönsijoittumis-, koulutus- tai kuntoutusmahdollisuuksiin liittyvän palvelutarpeen kartoittaminen sekä työhön, koulutukseen tai kuntoutukseen liittyvien toimenpiteiden järjestäminen ja palvelutarpeen tilannearviointi.

**Keneltä/mistä tieto/asiakirja pyydetään (yhteystiedot):**

[Täydennä]

**Pyydettävä tieto/asiakirja:**

[Täydennä mitä mitkä tiedot saadaan / esim. tiedot palvelun etenemisestä ja tuloksista, loppuraportti]

**Tiedon/asiakirjan pyytävä viranomainen, jolle tieto tai asiakirja toimitetaan (yhteystiedot):**

Helsingin työllisyyspalvelut

PL 50, 00099 Helsingin kaupunki

**Rekisterinpitäjistä ja henkilötietojen käsittelystä**

Helsingin työllisyyspalvelut vastaa yhteisrekisterinpitäjänä työllisyyden edistämisen kuntakokeilusta annetun lain (1269/2020) mukaisten tehtävien yhteydessä käsittelemiensä tietojen oikeellisuudesta sekä sellaisista tehtävistä, joita ei ole erikseen säädetty elinkeino-, liikenne- ja ympäristökeskusten sekä työ- ja elinkeinotoimistojen kehittämis- ja hallintokeskukselle (KEHA-keskus). Suostumuksen perusteella saadut tiedot voidaan tallentaa julkisten työvoima- ja yrityspalveluiden järjestämisessä käytettävään asiakastietojärjestelmään. Tietosuoja-asetuksen mukaiset pyynnöt voit osoittaa Helsingin työllisyyspalveluille. Lisätietoja Helsingin työllisyyspalveluiden kuntakokeilun yhteydessä noudattamista tietosuojakäytänteistä löytyy osoitteesta: <https://tyollisyyspalvelut.hel.fi/tietosuoja-ja-henkilotietojen-kasittely>. Yhteistyötahot käsittelevät henkilötietoja omien tietosuojakäytänteidensä mukaisesti ja näistä lisätietoja antaa kulloinkin kyseessä oleva yhteistyötaho.

Asiakkaan henkilötunnus \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paikka ja aika Asiakkaan allekirjoitus ja nimenselvennys